**BILJEŠKE UZ FINANCIJSKE IZVJEŠTAJE ZA RAZDOBLJE**

**OD 1. SIJEČNJA DO 31. PROSINCA 2024. GODINE**

**Broj RKP-a:** 42897

**Matični broj:** 02262207 ; **OIB:**66184539220 **Naziv i adresa obveznika:** Osnovna škola Bartola Kašića, Vrisnička 4, Zagreb

**Oznaka razine:** 31

**Šifra djelatnosti, razdjel:** 8520

**Šifra županije/grada/općine:** 133 GRAD ZAGREB

**Žiro račun:** HR5523600001101973894

Osnovna škola Bartola Kašića posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

**Broj RKP-a:** 42897

**Matični broj:** 02262207 ; **OIB:**66184539220 **Naziv i adresa obveznika:** Osnovna škola Bartola Kašića, Vrisnička 4, Zagreb

**Oznaka razine:** 31

**Šifra djelatnosti, razdjel:** 8520

**Šifra županije/grada/općine:** 133 GRAD ZAGREB

**Žiro račun:** HR5523600001101973894

**BILJEŠKE UZ OBRAZAC PR-RAS**

U izvještajnom razdoblju ostvareni su:

**I. UKUPNI PRIHODI POSLOVANJA**, u iznosu od (ŠIFRA 6) **3.141.710,62€:**

* Prihodi iz nenadležnog proračuna (ŠIFRA 636) 2.330.539,99€

Odnose se na prihode iz ministarstva za plaće i ostale naknade za obrazovanje, a veći su u odnosu na 2023. godinu zbog povećanja broja djelatnika (nova radna mjesta, zamjene za bolovanja), povećanja osnovice plaća, nove uredbe o novim koeficijentima i uvođenja novog materijalnog prava (uskrsnica). Na prihode iz nenadležnog proračuna odnose se i prihodi za nabavu udžbenika za učenike koji u odnosu na 2023. godinu bilježe malo povećanje (ŠIFRA 6362 = 44.417,55€).

* Tekući prijenosi između proračunskih korisnika istog proračuna (ŠIFRA 6391) 332,00€

Prihod za Medni dan 2024. godine.

* Ostali nespomenuti prihodi (ŠIFRA 6526) 92.171,07€

Ovi prihodi se odnose na uplate učenika za prehranu, produženi boravak, literaturu, nastavni materijal i slično. U odnosu na 2023. godinu prihodi su se smanjili zbog uvođenja jednog besplatnog obroka u škole za sve učenike. Ministarstvo znanosti i obrazovanja financira trošak obroka u iznosu od 1,33€/po učeniku.

* Prihodi od pruženih usluga (ŠIFRA 6615) 31.632,22€

Vlastiti prihodi uključuju prihode od zakupa prostora hola, sportske dvorane i učionica. U odnosu na 2023. godinu kod prihoda nema značajnih razlika.

* Donacije od pravnih i fizičkih osoba (ŠIFRA 663) 0,00€

U 2024.godini nismo imali donacija u odnosu na 2023. godinu.

* Prihodi iz proračuna Grada Zagreba **(ŠIFRA 67) 687.035,08€**
* prihodi za financiranje rashoda poslovanja (ŠIFRA 6711) 653.737,61€

U odnosu na 2023. godinu prihodi su se povećali. Prihodi iz proračuna Grada Zagreba odnose se na financiranje redovnog poslovanja. To uključuje prihode za financiranje plaća i materijalnih prava za zaposlene u Programima Produženog boravka i Vikenda u sportske dvorane i financiranje plaća i materijalnih prava za pomoćnike u nastavi, kao i financiranje naknada troškova zaposlenika kao što su stručna usavršavanja i službena putovanja. Iz prihoda proračuna Grada Zagreba financiraju se materijalni rashodi koji se odnose na troškove tekućeg poslovanja, troškovi uredskog materijala, energije, materijala za tekuće i investicijsko održavanje (sanacija školske kuhinje, zamjena rasvjete u učionicama, sanacija vodovodnih instalacija) kao i usluge telefona, prijevoza, bankarske, računalne i zdravstvene usluge. Prihodima iz proračuna Grada Zagreba sufinancira se i školska prehrana za učenike. Grad pokriva kompletan trošak nabave radnih bilježnica za učenike. Grad redovno i kontinuirano uplaćuje za troškove poslovanja Škole.

* prihodi za nabavu nefinancijske imovine (ŠIFRA 6712) 33.297,47€

Prihodi se odnose za financiranje rashoda:

* nabava knjiga za knjižnicu u 2024.
* novi uređaji u školskoj kuhinji

Škola je bila u procesu obnove zastarjelih kuhinjskih uređaja kako bismo se mogli odvojiti od OŠ I. Meštrovića te samostalno krenuti kuhati ručkove za naše učenike. Spomenuta Škola nam uslužno kuha ručkove.

**II. UKUPNI RASHODI POSLOVANJA**, (ŠIFRA 3) u iznosu od **3.070.655,43€:**

* Rashodi za zaposlene (ŠIFRA 31) 2.443.744,65€

Veći rashodi za plaće i ostali rashodi za zaposlene u odnosu na 2023. godinu (plaće za redovan rad i doprinosi, prekovremeni sati i posebni uvjeti rada). Isplata razlike osnovice po sudskim presudama.

* Materijalni rashodi (ŠIFRA 32) 528.383,27€
* Financijski rashodi (ŠIFRA 34) 7.282,12€
* Naknade građanima i kućanstvima (ŠIFRA 37) 88.912,57€

Materijalni rashodi koji se odnose na rashode za naknade troškova zaposlenima, rashode za materijal i energiju, rashode za usluge i rashode za naknade troškova osobama izvan radnog odnosa promijenili su se u odnosu na 2023. godinu. Povećala su se službena putovanja profesora na edukacije. Trošak sirovina i materijala se povećao pod utjecajem inflacije, kao i svih materijalnih rashoda (sitni inventar, materijal za održavanje, usluga održavanja). Troškovi namirnica su se povećali zbog uvođenja besplatnog obroka za sve učenike. Povećali su troškovi materijala i usluga za investicijsko održavanje jer je Škola stara (1985.) i često moramo nešto popravljati ili mijenjati, također školska kuhinja je obnavljana kako bismo mogli samostalno kuhati. Ostale usluge su se povećale zbog održavanja nastave prema modelu A. Financijski rashodi su se znatno promijenili u odnosu na 2023. godinu zbog isplata zateznih kamata po sudskoj presudi, dok kod rashoda za naknade građanima i kućanstvima bilježimo veći rast u odnosu na 2023. godinu zbog poskupljenja radnih bilježnica. Tekuće donacije u naravi se odnose na troškove kupovine menstrualnih potrepština za učenice od 1. do 8. razreda.

**III. RASHODI ZA NABAVU NEFINANCIJSKE IMOVINE**

**(ŠIFRA 4) u iznosu od 104.675,19,00€.**

Bili smo u procesu obnove i zamjene zastarjelih uređaja u školskoj kuhinji te moderniziranja iste. Prošle godine nam je Grad kupio električnu gulilicu krumpira, profesionalni štapni mikser, grijani i hladni zatvoreni radni stol, električni štednjak i električnu parnokonvekcijsku pećnicu.

Višak prihoda – preneseni – do korekcije rezultata u iznosu je došlo zbog povrata viška sredstava, 04. ožujka 2024. godine, za prehranu (sredstva od Ministarstva za besplatnu prehranu) u iznosu od 27.449,60eura. Također odrađena i korekcija rezultata zbog krivo proknjiženih konta (1127,75eur). Višak prihoda sada iznosi 80.289,07eura.

**BILJEŠKE UZ OBRAZAC BILANCA**

Ukupna imovina jednaka je obvezama i vlastitim izvorima, te **B001** i **B003** iznose **1.503.492,55€.**

Primjenjivane su stope ispravka vrijednosti prema Pravilniku o proračunu.

Financijska imovina, **ŠIFRA 1**, iznosi **301.308,19€:**

* Novac na računu i blagajni (ŠIFRA 11) 66.126,31€
* Potraživanja za prihode poslovanja (ŠIFRA 16) 19.433,95€

Osnovna škola Bartola Kašića nema ugovorene odnose koji mogu postati obveza ili imovina (dana kreditna pisma, hipoteke i slično) i nema sudske sporove u tijeku.

**BILJEŠKE UZ OBRAZAC RAS-FUNKCIJSKI**

Osnovno obrazovanje - rashodi za temeljnu funkciju ŠIFRA 09 iznose 3.175.330,62€. U odnosu na 2023. godinu rashodi su povećali znatno zbog povećanja cijena usred inflacije, povećanje plaća i povećanih potreba za održavanje nastave i školske zgrade.

**BILJEŠKE UZ OBRAZAC PROMJENE U VRIJEDNOSTI I OBUJMU IMOVINE I OBVEZA**

Osnovna škola Bartola Kašića ima promjena u vrijednosti i obujmu imovine. Imovina je imala sadašnju vrijednost kod rashodovanja imovine koja više nije u upotrebi.

**BILJEŠKE UZ OBRAZAC OBVEZE**

Dana 31.12.2024. godine ukupne obveze, **šifra V006,** iznose 234.905,17€. Obveze se odnose na plaće i materijalne troškove.

Dana 31.12.2024. godine ukupne nepodmirene nedospjele obveze, **V009**, iznose **229.911,60€,** odnose se na obveze za zaposlene, za plaće u siječnju 2025. godine, račune čije dospijeće plaćanja je u idućoj godini.

Ravnateljica:

Dijana Kopčić, dipl.ing.